CELEX: 62019TN0834
Language: el
Date: 2019-12-05 00:00:00
Title: Υπόθεση T-834/19: Προσφυγή της 5ης Δεκεμβρίου 2019 – e*Message Wireless Information Services κατά EUIPO – Apple (e*message)

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/86
            
         
      Προσφυγή της 5ης Δεκεμβρίου 2019 – e*Message Wireless Information Services κατά EUIPO – Apple (e*message)
      (Υπόθεση T-834/19)
      (2020/C 45/72)
      Γλώσσα του δικογράφου της προσφυγής: η γερμανική
      
         Διάδικοι
      
      
         Προσφεύγουσα: e*Message Wireless Information Services GmbH (Βερολίνο, Γερμανία) (εκπρόσωπος: A. Hotz, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Apple Inc. (Cupertino, Καλιφόρνια, Ηνωμένες Πολιτείες)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα
      
         Επίδικο σήμα: Εικονιστικό σήμα της Ευρωπαϊκής Ένωσης e*message σε χρώμα κίτρινο-πορτοκαλί και μαύρο – Υπ’ αριθ. 1 548 619 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 10ης Σεπτεμβρίου 2019 στην υπόθεση R 2454/2018-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να ακυρώσει την υπ’ αριθ. 13 800 C απόφαση του τμήματος ακυρώσεως του EUIPO της 25ης Οκτωβρίου 2018·
               
            
                  —
               
               
                  να απορρίψει το αίτημα περί ακυρώσεως του υπ’ αριθ. 1 548 619 σήματος της Ευρωπαϊκής Ένωσης της 22ας Σεπτεμβρίου 2016·
               
            
                  —
               
               
                  να καταδικάσει στα δικαστικά έξοδα το EUIPO και την αντίδικο ενώπιον του τμήματος προσφυγών σε περίπτωση που αυτή παρέμβει.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 59, παράγραφος 1, στοιχείο α', σε συνδυασμό με το άρθρο 7 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και του άρθρου 2, παράγραφος 1, ΣΕΕ, σε συνδυασμό με το άρθρο 1, παράγραφος 2, ΣΛΕΕ (αρχή κράτους δικαίου και αρχή της νομιμότητας)·
               
            
                  —
               
               
                  Παράβαση του άρθρου 59, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου λόγω εσφαλμένης εφαρμογής της κρατούσας ερμηνείας του άρθρου 7, παράγραφος 1, στοιχεία β' και γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου κατά τον χρόνο της αίτησης καταχωρίσεως του προσβαλλόμενου σήματος της Ευρωπαϊκής Ένωσης και λόγω ελλιπών διαπιστώσεων ως προς την ερμηνεία του άρθρου 7, παράγραφος 1 στοιχεία β' και γ', του κανονισμού (ΕΚ) 207/2009 του Συμβουλίου κατά τον χρόνο της αίτησης καταχωρίσεως·
               
            
                  —
               
               
                  Παράβαση του άρθρου 59, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχείο γ', και το άρθρο 64, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου λόγω ελλιπών πραγματικών διαπιστώσεων ως προς την αντίληψη του κοινού κατά τον χρόνο της αίτησης καταχωρίσεως και λόγω πολύ χαμηλών απαιτήσεων ως προς την απόδειξη και τη διαπίστωση ενός απόλυτου λόγου απαραδέκτου κατά το χρονικό σημείο της αίτησης καταχωρίσεως σε περίπτωση διαδικασιών καταχώρισης στο απώτερο παρελθόν·
               
            
                  —
               
               
                  Παράβαση του άρθρου 59, παράγραφος 1, στοιχείο α', σε συνδυασμό με το άρθρο 7, παράγραφος 1 στοιχείο γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου λόγω πλημμελούς αξιολογήσεως των εικονιστικών στοιχειών του προσβαλλόμενου σήματος της Ευρωπαϊκής Ένωσης και λόγω ελλιπών πραγματικών διαπιστώσεων κατά τον χρόνο της αίτησης καταχωρίσεως·
               
            
                  —
               
               
                  Παράβαση του άρθρου 59, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου λόγω πλημμελούς αξιολογήσεως του διακριτικού χαρακτήρα και λόγω ελλιπών πραγματικών διαπιστώσεων κατά τον χρόνο της αίτησης καταχωρίσεως·
               
            
                  —
               
               
                  Παράβαση του άρθρου 17 του Χάρτη Θεμελιωδών Δικαιωμάτων της Ευρωπαϊκής Ένωσης, του άρθρου 1 του πρώτου πρόσθετου πρωτοκόλλου της ΕΣΔΑ, σε συνδυασμό με το άρθρο 6, παράγραφοι 1-3 ΣΕΕ, και του άρθρου 2, παράγραφος 1, ΣΛΕΕ, καθώς και παραβίαση των γενικών αρχών δικαίου της προστασίας της δικαιολογημένης εμπιστοσύνης και της ασφάλειας δικαίου (άρθρο 2, πρώτο εδάφιο, ΣΕΕ) λόγω πλημμελούς ανακλήσεως μιας ευνοϊκής νόμιμης διοικητικής πράξεως·
               
            
                  —
               
               
                  Παράβαση του άρθρου 17 του Χάρτη Θεμελιωδών Δικαιωμάτων της Ευρωπαϊκής Ένωσης, του άρθρου 1 του πρώτου πρόσθετου πρωτοκόλλου της ΕΣΔΑ, σε συνδυασμό με το άρθρο 6, παράγραφοι 1-3 ΣΕΕ, και του άρθρου 2, παράγραφος 1, ΣΛΕΕ, καθώς και παραβίαση των γενικών αρχών δικαίου της προστασίας της δικαιολογημένης εμπιστοσύνης και της ασφάλειας δικαίου (άρθρο 2, εδάφιο 1, ΣΕΕ) λόγω πλημμελούς ανακλήσεως μιας ευνοϊκής παράνομης διοικητικής πράξεως.